Geplaas Maandag, November 10th, 2014 teen 8:16 nm.
Ek het grootgeword in die Transvaal en woon steeds hier naby Krugersdorp op 'n plaas saam my man, Anton Potgieter en ons vyf diere kinders, twee honde, Trixie en Breker en die drie katte, Bienkie, Gemmer en Strepies.
My Pa het my eerste naaimasjien gekoop vir my toe ek maar net 5 jaar oud was en doen nog al die jare naaldwerk. Ek is ook baie lief tuinmaak, hekel, brei, bak en brou soos dit 'n regte Boervrou betaam. Ek het ook een groot probleem: 'n vinger wat alewig jeuk om die knoppie van 'n kamera te druk! Ek is mal oor foto's neem en het reeds 'n hele paar duisend foto's geneem partymaal tot my eie ergernis as ek alles moet deurgaan en uitsorteer.
Ek wil graag met die leser gesels oor naaldwerk, hekel, brei, borduur, koskook, huishou, tuinmaak, Boererate, geskiedenis, familie navorsing en selfs oor elkeen se troeteldiere.
2 Responses to "Wie is Mariette?"
Flakie Potgieter 21st Oktober 2016
Goeie dag Mariette, dit was nou lekker om jou oor al die lekker rate en resepte te ontmoet. Dankie dat jy so 'n voorslag is! Groete van 'n Boervrou uit Johannesburg x
Mariette Potgieter 17th November 2016
Baie dankie vir die kompliment. Sal jy belang stel om enige bydrae te lewer wat ons op die webwerf kan plaas?
Ons sukkel om mense te kry wat insette lewer en wil graag hierdie webwerf bietjie uitbrei en meer inligting met mekaar deel.